|  |
| --- |
| Referat  |
| Til stede: **PNB/NB:** Ole Vidar Dahl, Lars Petter Svendsen, Jørn Baltzer Glenne, Anders Aune **OPD/Stab for kommunikasjon:** Siv Alsén**PFT:** Marit K. Liverud **Rieber Prosjekt AS**: Dag Rieber**Nordre Follo kommune:** Malin Winblad Heiberg, Helge Klevengen, Ingvild Marthinsen, Kerstin Anine Johnsen Myhrvold**Oslo kommune, Bydel Søndre Nordstrand**: Anne Stine Garnes, Eli Mari ØverdahlForfall: **PNB/NB**: Hilde Hognestad Straumann | Referent: Marit K. LiverudTid: 08.30-10.00Sted: PNB  |

# PNB - Dialogmøte med kommunene - 2/2022

|  |  |  |  |
| --- | --- | --- | --- |
| Saks-nr. | Beskrivelse | Ansvar | Status/frist |
|  | **Velkommen****Ole Vidar Dahl**, leder for seksjon Nasjonale Beredskapsressurser ønsket velkommen. Han orienterte om økt aktivitet på senteret på grunn av den sikkerhetspolitiske situasjonen i Europa og Norge. Senteret bistår hele landet med oppdrag, blant annet i Finnmark og på Vestlandet. **Ole Vidar** påpekte at han hvis kommunene har spørsmål om senteret, ønsker han å bli kontaktet med en gang. Fra Bydel Søndre Nordstrand var det en ny representant med Eli Mari Øverdahl som erstatter Sofia Sand.  | Alle |  |
|  | **Støy fra politiets helikoptre****Anders Aune,** assisterende flygesjef fra Helikoptertjenesten redegjorde for bakgrunnen for den økte etterspørsel av helikopter. Med en økning fra 2 til 3 nye helikopter med nye maskiner med bedre utstyr og en større rekkevidde, var det vanskelig forutse oppdragsmengden i den opprinnelige konsesjonssøknaden. Det ble i første omgang søkt om en økning fra 2250 flybevegelser med 20 % til 2700 bevegelser. I sommer ble det gjort en detaljert gjennomgang av alle flybevegelser fra juli 2021 til og med juni 2022. Denne gjennomgangen viste 2817 flybevegelser. Politiet ba derfor Sintef som å utarbeide en ny støyrapport. POD har i nytt brev til Luftfartstilsynet bedt om å tilpasse høringsfristen slik at ny støyrapport kan være en del av vurderingsgrunnlaget. **Dag Rieber** fra Rieber Prosjekt AS har bistått politiet med kommunikasjonen med Sintef for å få utført nye støyberegninger. Se vedlagte presentasjon "Støy fra politiets helikoptre ved PNB".**Dag** redegjorde for at da opprinnelige støyregninger ble utført hadde politiet ikke valgt ny helikoptertype. Men verdiene som ble lagt inn stemmer rimelig godt med det som valgt. Mulige traséer med antall landinger og avganger ble valgt. Endring til 2817 flybevegelser på ett år 25% flere flybevegelser enn opprinnelig antatt. Politiet vil nå søke om konsesjon på 3200 flybevegelser årlig. Dette er 13,5 % mer enn dagens aktivitet og 42 % mer enn det som var opprinnelig antatt. Politiet prøver å ta hensyn til naboene når de flyr inn og ut og de har lagt om fly-traséer med mål om minst mulig støy til omgivelsene. Nye emisjonsdata på de nye helikopter har en økning på 1,4 dB. **Dag** viste tabell som viste antall bevegelser for dag, kveld og natt samt kart over nye traséer som legges til grunn for ny konsesjon. Rute Nord D og C og Sør D benyttes mye, mens i dag benyttes nord A lite.Nye støysoner ved 13,5 % flere bevegelser viser mindre støy mot Bjørndal og Kolbotn, men mer støy over Stensrud åsen. Der ligger 27 hytter og 2 boliger i gul sone. Dette er område for fremtidig boligutbygging. Lden 52 er dimensjonerende som gul sone. Støysoner for maksimalt støynivå blir vesentlig mindre enn støysoner for Lden. Avrundingsregler gjelder, og Lden 52,4 er derfor ikke gul sone, mens L den52,5 gul sone. Sintef sin beregningsmodell er av eldre type og viser Lden 52,0 som gul sone. Dermed er det egentlig ingen boliger i gul sone. **Anders** påpekte at Nord C og D benyttes for å få korteste vei til Oslo. Men ved alvorlige hendelser må man ta korteste vei og da utenom de fastsatte traséene. Nord A/Sør A brukes primært til instrumentflyging i dårlig vær og nødvendig trening for å være godkjent til å fly prosedyre.**Anne Stine** påpekte at kommunen har planer for stor boligbygging i området Stensrud. **Ingvild** etterspurte vurdering knyttet til helikoptertrafikk og fugler/vilt. **Anders** henviste til at har blitt gjort oppmerksom på "utilgjengelige" områder rundt rullebanene på Flesland som har hatt en positiv utvikling og et økt artsmangfold. **Jørn** har lang erfaring fra viltflygning og forklarte at vilt generelt bryr seg lite om overflygning, med at de kan reagere hvis de kommer brått og lavt inn mot dyrene.**Dag** påpekte at det er lite forskningsrapporter for skremming av vilt med helikopter. Etter møtet har Dag funnet rapporten "Støy og forstyrrelser – hjortedyr" som vedlegges.**Anders** *har etter møtet funnet frem til en rapport fra Avinor som har kartlagt biologisk mangfold rundt alle flyplasser. Rapporten fra 2011 for Flesland kan leses på følgende link:* <https://www.yumpu.com/no/document/view/51607890/bergen-lufthavn-avinor>*Terje Hansen i Norsk ornitologisk forening er kontaktet og opplyser at de ikke har registrert at støy har hatt noen negativ påvirkning når det gjelder utvikling av artsmangfold rundt Flesland. Han kan gi utfyllende opplysninger ved behov.* |  |  |
|  | **Kommunikasjon – Medieomtale og strategi til støy fra Helikoptertjeneste****Siv Alsén fra Stab for kommunikasjon fra Oslo Politidistrikt viste utviklingen i antall artikler fra 2020 til i dag. Se vedlagte presentasjon.****I 2020 var lite kontroll med hva media skrev. I 2021 ble det lagt en strategi hvor blant annet budskapet var at Helikoptertjenesten ikke var alene om å lage støy. Det ble noe mer kontroll på budskapet. I 2022 ble det lagt en ny strategi sammen med nye leder for helikoptertjenesten; "Lyden av beredskap". Politiet er nå mer proaktiv mot lokale medier, og dermed har det blitt noe med kontroll på omtale om hvorfor man flyr og oppdragets alvor. Politiet prøver også å ha så mye som mulig åpenhet om oppdragene.**  |  |  |
|  | **Rapport fra Monitorering av Støy****Lars Petter Svendsen fra NB gikk gjennom mottatte klager så langt i 2022. Det er mottatt 10 klager på helikopter, hvor det er bekreftet at 4 klager er fra politiets maskiner, 4 kan muligens være politiets maskiner, mens 2 er bekreftet ikke å være politiets maskiner. Det er ikke mottatt klager fra skyting eller trening med eksplosiver.****De 4 klagene som er bekreftet fra politiets maskiner var fra Bjørndalen, Grønliåsen og Hauketo/Prinsdalen. Mens de 4 klagene som kan være våre maskiner var Bjørndalen, Siggerud, Grønli og Hauketo.****Noen av klagene er fra helikopter som på oppdrag "henger" over området. Anders påpekte at de prøver å ta hensyn både ved inn og ut flygningen, og at de så langt det er mulig vil fly slik at støypåvirkningen blir minst mulig.****Anne Stine påpekte at det er spesielt Bjørndalen som er utsatt for støy ved bruk av trasé Nord A. Det har vært avholdt eget møte med Bjørndalen Boligsammenslutning hvor Hilde orienterte om tjenesten. Anders påpekte at de oppfordrer OPD til å orientere om bruken av helikopter når de legger ut hendelser på sosiale medier.** **Malin** påpekte at det er viktig at støyrapporten med nye støysonekart oversendes kommunene til kommuneplanarbeidet. Ingvild ba om rapporten med støysonekart oversendes asap. Marit oversender disse.**Lars Petter gikk gjennom rapport fra Soundsensing AS om Monitorering av Støy, se vedlagte presentasjon. Resultatene viser at vi ligger under grensene gitt i reguleringsplan. Det er noen hendelser utenfor tillatt tidsrom for trening, hvor det kan være mulig treningsaktivitet, med dette kan være registering av regn/vind eller arbeider etter treningsaktivitet. Det er registret støy på en søndag hvor brannvesenet fra Sofiemyr trente på anlegget.**  | MKL | Snarest |
|  | **Miljørapportering****Marit K. Liverud orienterte om Resultater av overvannsprøver annet halvår 2022. Konsentrasjoner av undersøkte metaller og organiske miljøgifter er i hovedsak lave og viser at det er liten grad av forurensing ut fra PNB.****Forhøyde verdier av asen har gått tilbake, mens verdier for kobber er høye i ett målepunkt. Det arbeides med å finne årsaken til dette, blant annet tas det prøver av jord/sediment.****Det er også påvist forhøyede verdier av arsen og krom i målepunkt ved 50 meters banen, samt økte verdier av suspendert stoff. Det er bestilt spyling av sandfang og rør for å redusere slam fra olivin sand mv. Det tas nye overvannsprøver etter dette.** **Ingvild var glad for verdier av arsen var gått ned, og at PNB gjør tiltak for å få de andre nivåene ned og at det tas nye prøver.****Det har vært gjennomført befaring av utendørs skjøtsel med miljørådgivere 10.11.22. Det er konkludert at det er en god bestand av salamandere, basert på observasjoner/funn. Gårdsdammer er i god stand, men for en gårdsdam må vegetasjon på overflaten fjernes.** **Ny befaring av salamanderdammer og -hotell med Maja Dinéh Sørheim fra Nordre Follo kommune senere den 11.11.22.****PNB vil sammenfatte en miljøoppfølgingsrapport for 2022 i januar 2023.** | MKL | Feb. 23 |
|  | **Mindre byggesaker/oppmåling av tomt/opprydding forurenset grunn****Marit orienterte om dialog med byggesaksavdelingen i Nordre Follo kommune. Det er nå dialog om søknader knyttet til mindre tiltak.****Oppmåling av tomten pågår fremdeles.****PNB har levert uttalelse til Miljødirektoratets høring om "Revidert tiltaksplan for opprydding av forurenset grunn" der vi har bedt om at det opprettes dialog med Statens vegvesen om adkomst til PNB i byggefasen. Planene som foreligger nå stenger for adkomst sørover fra anlegget.**  |  |  |
|  | **Status fra kommunene****Malin etterspurte fremdrift for høringen av konsesjonen fra Luftfartstilsynet, samt at politiet har bedt kravet til antall flygninger i løpet av en uke oppheves.** **Jørn orienterte at POD oversender notat fra Sintef med støysone beregninger til Luftfartstilsynet. Det forventes ikke svar fra Luftfartstilsynet før på nyåret.****I forhold til oppheving av trafikkomfang (*på 56 flybevegelser*) per uke forklarte Jørn at det er store sesongvariasjoner gjennom året. I vintermånedene er oppdragsmengden lavere, samt at været kan sette begrensninger enn det er i sommerhalvåret.** |  |  |
|  | **Eventuelt****Det innkalles til nytt dialogmøte for 1. halvår 2023.** | MKL | Første halvår 2023 |

|  |
| --- |
| **Vedlegg:** |
| Presentasjon fra møtet |